পিরামিড
পিরামিড পৃথিবীর প্রাচীন সপ্তম আশ্চর্যের একটি। প্রাচীন মিশর শাসন করতেন ফিরাউনরা (প্রাচীন মিশরীয় শাসক বা রাজাদের ফিরাউন (Pharaoh) বলা হতো)। তাদেরকে কবর বা সমাধী দেয়ার জন্যই পিরামিড নির্মান করা হতো। মিসরে ছোটবড় ৭৫টি পিরামিড আছে। সবচেয়ে বড় এবং আকর্ষনীয় হচ্ছে গিজা'র পিরামিড যা খুফু'র পিরামিড হিসেবেও পরিচিত। এটি তৈরি হয়েছিল খ্রিস্টপূর্ব প্রায় ৫০০০ বছর আগে। এর উচ্চতা প্রায় ৪৮১ ফুট। এটি ৭৫৫ বর্গফুট জমির উপর স্থাপিত। এটি তৈরি করতে সময় লেগেছিল প্রায় ২০ বছর এবং শ্রমিক খেটেছিল আনুমানিক ১ লাখ। পিরামিডটি তৈরি করা হয়েছিল বিশাল বিশাল পাথর খন্ড দিয়ে। পাথর খন্ডের এক একটির ওজন ছিল প্রায় ৬০ টন, আর দৈর্ঘ্য ছিল ৩০ থেকে ৪০ ফুটের মত। এগুলো সংগ্রহ করা হয়েছিল দূর দুরান্তের পাহাড় থেকে। পাথরের সাথে পাথর জোড়া দিয়ে পিরামিড তৈরি করা হত। চার হাজারের বছরের পুরানো এক সমাধিতে অঙ্কিত এক চিত্রে দেখা যায় এক বিশাল স্তম্ভকে স্লেজে করে সরানো হচ্ছে; অনেক মানুষ রশি দিয়ে সেই স্লেজ টেনে নিচ্ছে। আর তাদের মধ্যে একজন পাত্র থেকে জল ঢালছে বালির উপরে। এতে ঘর্ষণ প্রায় অর্ধেক হয়ে যায়। এভাবে নিয়ে যাওয়া হয়েছিল আড়াই টন ওজনের এক একটা ব্লক।
আলাঁ রোবের
২০০৩ সালে রোবের সংযুক্ত আরব আমিরাতের ২০০ মিটার উচ্চতাবিশিষ্ট ন্যাশনাল ব্যাংক অব আবু ধাবি ভবনে বৈধভাবে আরোহণ করেন। তাঁর এই আরোহণ প্রায় ১০০,০০০ জন মানুষ উপস্থিত থেকে দেখে। প্রচারের স্বার্থে বিভিন্ন ভবনে আরোহণের জন্য রোবেরকে অর্থ প্রদানের প্রস্তাব করেন অনেকে। ২০০৩ সালের মে মাসে লন্ডনের লয়েডস বিল্ডিং-এ আরোহণের জন্য তাকে ১৮,০০০ মার্কিন ডলারের প্রস্তাব দেয়া হয়। তিনি এই প্রস্তাব গ্রহণ করেছিলেন। এই আরোহণের উদ্দেশ্য ছিল ব্রিটিশ টেলিভিশন চ্যানেল স্কাই মুভিজ-এ স্পাইডারম্যান চলচ্চিত্রটির আনুষ্ঠানিক মুক্তির প্রচারণা। ২০০৪ সালের অক্টোবরে ফরাসী তেল কোম্পানি তোতাল-এর ১৮৭ মিটার উচ্চতাবিশিষ্ট সদর দপ্তর ভবনে স্পাইডারম্যানের পোশাক পরে আরোহণ করেন।